b'\n_START_ARTICLE_\nBlind carbon copy\n_START_PARAGRAPH_\nBlind carbon copy eller bcc er et adressefelt i forbindelse med elektronisk post til modtagere, som ikke skal se hinandens adresser._NEWLINE_Bcc er alts\xc3\xa5 n\xc3\xa6sten den samme type modtagerfelt som en almindelig carbon copy, hvor en eller flere modtagere kan angives i feltet i ens e-mailprogram, s\xc3\xa5 disse adresser modtager en kopi af ens e-mail. Forskellen p\xc3\xa5 bcc og cc er, at modtagerne af e-mailen ikke kan se indholdet af bcc-linjen, og derved ikke ved, hvem der ellers har modtaget e-mailen._NEWLINE_Dette benyttes is\xc3\xa6r til masseforsendelser som eksempelvis nyhedsbreve.\n_START_SECTION_\nProblemer ved glemt bcc\n_START_PARAGRAPH_\nDer er konstateret flere eksempler p\xc3\xa5 s\xc3\xa5vel private virksomheder som offentlige institutioner, der ved en fejl er kommet til at udsende s\xc3\xa5danne massemeddelelser ved at angive modtageradresser i enten det almindelige modtagerfelt eller det almindelige kopifelt, s\xc3\xa5 enhver modtager kunne se alle andre modtagere. _NEWLINE_Dette problem ville brug af bcc have elimineret.'